CELEX: 62012TA0066
Language: ro
Date: 2014-06-04 00:00:00
Title: Cauza T-66/12: Hotărârea Tribunalului din 4 iunie 2014 – Sedghi și Azizi/Consiliul ( „Politica externă și de securitate comună — Măsuri restrictive împotriva Iranului cu scopul de a împiedica proliferarea nucleară — Înghețarea fondurilor — Retragerea de pe lista persoanelor și entităților în cauză — Acțiune în anulare — Interesul de a exercita acțiunea — Admisibilitate — Obligație de motivare — Eroare de apreciere” )

21.7.2014   
            
            
               RO
            
            
               Jurnalul Oficial al Uniunii Europene
            
            
               C 235/13
            
         Hotărârea Tribunalului din 4 iunie 2014 – Sedghi și Azizi/Consiliul
   (Cauza T-66/12) (1)
   
   ((„Politica externă și de securitate comună - Măsuri restrictive împotriva Iranului cu scopul de a împiedica proliferarea nucleară - Înghețarea fondurilor - Retragerea de pe lista persoanelor și entităților în cauză - Acțiune în anulare - Interesul de a exercita acțiunea - Admisibilitate - Obligație de motivare - Eroare de apreciere”))
   2014/C 235/17
   Limba de procedură: engleza
   
      Părțile
   
   
      Reclamanți: Ali Sedghi (Teheran, Iran) și Ahmad Azizi (Londra, Regatul Unit) (reprezentanți: S. Gadhia, S. Ashley, solicitors, D. Wyatt, QC, și M. Lester, barrister, ulterior S. Ashley, D. Wyatt, M. Lester, A. Irvine și S. Jeffrey, solicitors, și în cele din urmă S. Ashley, D. Wyatt, M. Lester, A. Irvine și S. Millar, solicitor)
   
      Pârât: Consiliul Uniunii Europene (reprezentanți: inițial M. Bishop, I. Rodios și B. Driessen, ulterior M. Bishop și I. Rodios, agenți)
   
      Obiectul
   
   În principal, cerere de anulare, cu efect imediat, a Deciziei 2011/783/PESC a Consiliului din 1 decembrie 2011 de modificare a Deciziei 2010/413/PESC privind adoptarea de măsuri restrictive împotriva Iranului (JO L 319, p. 71), a Regulamentului de punere în aplicare (UE) nr. 1245/2011 al Consiliului din 1 decembrie 2011 de punere în aplicare a Regulamentului (UE) nr. 961/2010 privind măsuri restrictive împotriva Iranului (JO L 319, p. 11) și a Regulamentului (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (JO L 88, p. 1), în măsura în care aceste acte îi privesc pe reclamanți și, cu titlu subsidiar, cerere de declarare a inaplicabilității articolului 19 alineatul (1) litera (b) și a articolului 20 alineatul (1) litera (b) din Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO L 195, p. 39), a articolului 16 alineatul (2) din Regulamentul (UE) nr. 961/2010 al Consiliului din 25 octombrie 2010 privind măsuri restrictive împotriva Iranului și de abrogare a Regulamentului (CE) nr. 423/2007 (JO L 281, p. 1), precum și a articolului 23 alineatul (2) din Regulamentul nr. 267/2012, în privința domnului Azizi.
   
      Dispozitivul
   
   
               1)
            
            
               Anulează, în măsura în care privesc pe domnul Ali Sedghi și pe domnul Ahmad Azizi:
               
                           —
                        
                        
                           Decizia 2011/783/PESC a Consiliului din 1 decembrie 2011 de modificare a Deciziei 2010/413/PESC privind adoptarea de măsuri restrictive împotriva Iranului;
                        
                     
                           —
                        
                        
                           Regulamentul de punere în aplicare (UE) nr. 1245/2011 al Consiliului din 1 decembrie 2011 de punere în aplicare a Regulamentului (UE) nr. 961/2010 privind măsuri restrictive împotriva Iranului;
                        
                     
                           —
                        
                        
                           Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010.
                        
                     
         
               2)
            
            
               Constată că nu mai este necesar să se pronunțe în rest.
            
         
               3)
            
            
               Obligă Consiliul Uniunii Europene la plata cheltuielilor de judecată.
            
         
      (1)  JO C 109, 14.4.2012.